Twee werkers van Merafong weens VBS geskors | Netwerk24
Twee werknemers by die Merafong- plaaslike munisipaliteit word ondersoek weens hul beweerde betrokkenheid by die skandaal oor die beleggings by VBS Bank.
Daar word glo ondersoek of daar prima facie-bewyse is teen Martha Chauke, finansiële hoof, en Thys Wienekus, bestuurder van begroting en tesourie, lui ’n mediaverklaring van die DA.
Die party sê hy verwelkom die vordering, maar is bekommerd dat dié amptenare dalk deur senior ANC-politici gedwing is om die skuld te aanvaar.
“Die DA het al twee keer aansoeke ingevolge die Wet op die Bevordering van Toegang tot Inligting (Paia) gemaak dat die Wes-Randse distriksmunisipaliteit ’n afskrif van die forensiese verslag oor die onwettige beleggings met VBS Bank aan ons stuur,” lui die verklaring.
“Die versoek is albei kere geweier, wat aandui daar is iets wat die ANC nie wil hê die publiek moet weet nie.”
Volgens die DA het Maphefo Letsie, burgemeester van Merafong, beplan om die munisipale bestuurder te skors, waarna hy uitgetree het.
Meer oor: Merafong- Plaaslike Munisipaliteit | Vbs-Bank | Martha Chauke | Thys Wienekus | Munisipaliteite | Werkers | Geskors